
DUODA NEMO 


Vilnius 1939 m. sausio 17 d. (antradienis) 


ŽEMĖS DARBO ŽMONĖMS! | 


Šio mėn. pradžioje kai kuriuose 
lenkų laikraščiuose pasirodė ir 
trumpų žinių ir ilgokų straipsnių 
apie įsiskolinusių dvarų parcelia- 
vimą. Kalbama, kad netrukus Sei- 
mui bus patiektas apsvarstyti ir 
projektas, kuriame yra numatyta 
minėtų dvarų parceliavimas. Parce- 
liuojami bus tie dvarai, kurių val- 
stybiniai mokesčiai ir įvairios sko- 
los sudaro didesnę sumą, negu 
vertas visas dvaras. Pažymėtina, 
ir tai, kad įsiskolinusieji dvarai 
nebus parduodami per licitaciją, 
bet bus parceliuojami. Vadinasi, 
dvarus pardavinės ne teismo ants- 
toliai (kamarnikai) tiems, kas turi 
pinigų, bet parceliuos valdžia ir 
už gautus pinigus bus grąžinamos 
privatinės skolos bei valstybiniai 
mokesčiai. 

Taip galima būtų trumpai api- 
būdinti spaudoje pasirodžiusią ži- 
nią apie įsiskolinusių dvarų parce- 
liavimą. Norint susidaryti tikslesnį 
vaizdą, reikia žinoti, kokiu būdu 
dvarai (žinoma, ne visi) taip giliai 
įlindo skolosna. Kaip žinia, maž- 
daug prieš 10 metų žmonės dar 
nežinojo, ką tas reiškia vėliau vi- 
siems iki gyvo kaulo jgrisęs krizis 
ir tada lengvai galima buvo sko- 
lintis. Vyriausias ozono organas 
„Gazeta Polska“, minėdamas tuos 
gerus laikus, sako, kad tada pas- 
kolų mėgėjai vadavosi šitokiu dės- 
niu: „Jei duoda, tai imk“. Ir ėmė, 
kas kiek norėjo, paėmę švaistėsi 
po užsienius ir didesnius miestus. 
Tik imdami, lyg buvo pamiršę, kad 
anksčiau ar vėliau reikės atiduoti. 
Skolų grąžinimas beveik sustojo, 
pasunkėjus ekonominiam gyveni- 
mui (krizis) ir tada (1934 metais 
spalio 24 dieną) buvo išleistas 
Valstybės Prezidento dekretas, ku- 
riuo skolų mokėjimas buvo išdės- 
tytas daugeliui metų labai lengvo- 
mis sąlygomis. 

Tačiau, praėjus keletui metų, 
paaiškėjo, kad tam tikras skaičius 
dvarininkų net ir tomis sąlygomis 
neatidavinėja skolų ir savo dva- 
ruose „šeimininkauja“ taip, kad 
kuo daugiau pasinaudojus. Vadi- 
nasi, žemė ir visas ūkis tegul sau 
žinosi, kad tik man, dvarininkui, 
būtų iš ko linksmai pagyventi. 
Tuo būdu ir susidarė nemaža va- 
dinamųjų „gyvųjų lavonų“ (suban- 
krutavusių dvarų), kuriuos norima 
parceliuoti. 

Už parceliavimą griežtai pasi- 
sakė net ozono laikraščiai („Gazeta 
Polska“, „Kurjer Poranny“ ir kiti), 
kurie ta proga primena vis didė- 
jantį žemės badą, kuris nors iš 
dalies ir norima pašalinti parce- 
liuojant skolose paskendusius dva- 
rus. Tiesa, įsiskolinusių yra ir šiaip 
ūkių, bet daugiausia skolinosi, kur 
tik galėjo, dvarai. 

Tokių dvarų likvidavimas, sako 
„Gazeta Polska“, atitinka visam 
žemės ūkiui. 

Pasakyta teisingai, bet tik iš 
dalies. Tuo tarpu gyvenimas rei- 
kalauja, kad būtų pradėti parce- 
liuoti ne tik tie dvarai, kurie įsis- 
kolino, bet ir tie, kurie verčiasi be 
Paskolų. Mūsų laikais galutinai įsi- 


tikinta, ištirta, kad kuo daugiau 
naudos gauname tik iš to darbo, 
kurį patys padarome, o ne su 
visokių samdinių pagelba. Taigi ir 
žemė duos didelės naudos tik ta- 
da, kai ją purena tie, kurie mėg- 
sta žemę. Patsai dvarininkas nie- 
kuomet neprikiša savo baltų rankų 
nei prie arklo, nei prie dalgio, 
o tačiau kartais yra daugelio tūk- 
stenčių ha savininkas. Pats neno- 
rėdamas dirbti žemės ir to darbo 
nemėgdamas, neišnaudoja, kaip 
reikia žemės ir tuo būdu prasi- 
kalsta ir prieš valstybę ir prieš 
daugelį tūkstančių žmonių, kurie 
nori dirbti žemę, myli ją, bet 
neturi. 

Taigi vien šie argumentai aiš- 
kiai rodo, kad atėjo vyriausias lai- 
kas parceliuoti 


ne pavienius, bet 
visus dvarus, paliekant savininkui, 
pavyzdžiui, 50—100 ha žemės, 
Bet ir tai su sąlyga, jei jis nesi- 
švaistys po užsienius ar didelius 
miestus, bet atsisės neujame ūkyje 
ir dirbs. Visa kita žemė turi E 
pirmoj eilėj bežemiams, kurie kar 
tų kartomis svajojo turėti žemės 
sklypelį, bet negalėjo įsigyti, nes 
neturėjo ir neturi už ką. Reikia 
taip pat priduoti po keletą ha ma- 
žažemiams, o ypač tiems, kurie 
pavyzdingai veda savo ūkius. 

Kalbėdami apie dvarų parce- 
liavimą, kuris anksčiau ar vėliau 
turės būti įvykdytas, turime visų 
griežtumu pažymėti, kad, giliu|ę 
mūsų įsitikinimu, dvarų išparcelia- 
vimas tik tada atsieks savo tikslą, 
jei žemės gaus vietos bežemiai 
ir mažažemiai gyventojai. Tai jiems 
priklauso pagal visas Dievo ir 
žmonių teises. 

Ar sumanytas įsiskolinusių dva- 
rų parceliavimas bus pradžia vi- 
suotinės žemės reformos, ar bus pa- 
sitenkinta tik nusigyvenusių dvarų 
išdalinimu — sunku būtų pasakyti, 
nes tai pareis nuo daugelio aplin- 
kybių. Manome tačiau, kad dvarų 
parceliavimu (subankrutavusių ar 
dar šiaip taip besilaikančių) — že- 
mės reformos vykdymu turi susi- 
rūpinti ir patys bežemiai ir maža- 
žemiai, kurie tuo klausimu turėtų 
rašyti reikalavimus į įvairias įstai- 
gas, turėtų tuo susirūpinti, ir sa- 
vivaldybės, kurioms turi rūpėti 
kaimo žmonių gyvenimo palengvi- 
nimas. O tai didele dalimi galima 
padaryti, gavus žmonėms daugiau 
dar 


žemės, kurios pakankamai 


turi dvarininkai. 


Vis daugiau 


VILNIAUS LIETUVIŲ LAIKRAŠTIS 


Ūkininkams — „UKININKĄ“ 
Vaikams — „VARPELĮ“ 


rtus savaitėje 


KAMUS PRIEDUS 


rašoma apie 


Dancigą ir Klaipėdą 


Ryšium su ministro Beko ap- 
silankymu pas kanclerį Hitlerį ir 
dėl neaiškios padėties Klaipėdoje 
daugelis užsienio laikraščių vis 
dažniau rašo ne tik apie Klaipėdą, 
bet ir apie Dancigą. 

Ir taip anglų dienraštis „Daily 
Express“ savo straipsnyje apie 
pasitarimus Berchtesgadene, pa- 
žymi, kad eventualus Klaipėdos 
prijungimas prie Vokietijos nebūtų 
Anglijai joks krizis. Toliau laikraš- 
tis pažymi, kad Anglijos ir Prancū- 
zijos vyriausybės yra tos nuomo- 
nės, kad naujas Klaipėdos ir Dan- 


Oficialiai „taip 


Pasibaigus Ryme Anglijos ir 
Italijos ministrų pasitarimams, bu- 
vo paskelbtas oficialus tuo klausi- 
mu pranešimas. 

Pranešime pasakyta, d pasi- 
tarimuose dalyvavo Musolinis, 
Čemberlenas, Čiano ir Halifaksas. 
Abieju didžvalstybių politinio gy- 
venimo vairuotojai esą aptarę svar- 


Geriausias argumentas 
prieš nepasotinamus 
apetitus 


Paskutiniu metu itaių spaudoje 
vis mažiau keliama triukšmo dėl 
kai kurių Prancūzijos žemių, ku- 
rias nori Italija „priglausti“. Paju- 
te italų apetitus prie savo žemių, 
prancūzai visai kitaip prabilo, ne- 
gu pernai Čeko- -Slovakijos padali- 
nimo klausimu. Visų pirmą pran- 
cūzai per savo atsakingus politi- 
kus pareiškė, kad savo žemių nie 
kam nė sprindžio neduos, nutilo 
prancūzų tarpusavės rietenos ir 
premjeras aplankė kaip tik tas 
Prancūzijos imperijos dalis, prie 
kurių italai reiškia savo preten- 
sijas. 

Būdamas tose vietose, Deladie 
taip pat pareiškė, kad Korsika, Tu- 
nisas ir kitos Pranzūzijos žemės 
yra neatskiriamos prancūzų impe- 
rijos dalys, kurias visi gyventojai 
iki paskutinio kraujo lašo. Pareiš- 
kė Prancūzijai ištikimybe ir tų 
kraštų gyventojai. 

Dabar vėl pranešama, kad vy- 
riausiojo Prancūzijos armijos šta- 
bo viršininkas gen. Gamelinas ne- 
trukus išvyksiąs j Maroką, ir tuo 
pačiu metu beveik visas prancūzų 
karo laivynas pradės didžiuosius 
savo manievrus. 

Europos laikraščiai, visa tai 
aprašydami, aiškiai pažymi, kad 
prancūzai ėmėsi tokių argumentų, 
kurie gerokai ataušino italų jsi- 
karščiavimą. 


Vengrija jau neišsisuks iš vokiečių vokiečių 


Kaip žinia, Japonija, Vokietija 
ir Italija prieš porą metų pasirašė 
vadinamąjį „Prieškomunistinį pak- 
tą“, kuris tiktumoje turi visai ki- 
tus tikslus, negu jame numatytą 
kovą su komunizmu. 

Į šį paktą vokiečiai mėgina ge- 
ruoju ir bloguoju privilioti ir kitas 
valstybes, kurios pasirašydamos 
paktą jau tuo pačiu patektų į šių 
trijų didžvalstybių tinklą, iš kurio 


negreit ištruktų. 
Tačiau iki šiol dar nè viena 
valstybė prie „Prieškomunistinio 


pakto“ neprisidėjo. Pirmoji turėjo 
tai padaryti Vengrija, ir jau dabar 
oficialai pranešama, kad šią sa- 


vaitę Budapešte Vengrijos užsienių 
reikalų ministras iškilmingai pa- 
sirašys dokumentą, kuriuo Vengri- 
ja busįtraukta į Berlyno — Tokios — 
Rymo trikampį. 


cigo pertvarkymas neduotų jokio 
pagrindo realiai intervencijai. 
Dar aiškiau Dancigo klausimu 
pasisakė vyriausias Dancigo hitle- 
rininkų dienraštis „Der Danziger 
Vorposten“. Šis hitlerininkų orga- 
nas, kaip rašo „Glos Narodowy“ 
14 nr., aiškiai praneša, kad min, 
Bekas su Hitleriu priėjo išvados, 
jog Dancigas turės būti prijungtas 
prie Vokietijos. Esą tai būsią pa- 
daryta palaipsniui. Kiek visos šios 


iš dalies sensacingos žinios turi 
pagrindo, tur būt, sužinosime jau 
šiemet. 


„ atvirai „ne“ 


biausius 

klausimus 

santykius, 
Kaip matyti, 


tarptautinės politikos 


ir abiejų didžvalstybių 


oficialus praneši- 
mas nė žodeliu neužsimena apie 
Ispanijos naminį karą ir Italijos — 
Prancūzijos santykius. O juk šiais 
klausimais Musolinis su Cemberle- 
nu tikrai kalbėjosi. 

Anglijos ministrų vizito proga, 
anglų laikraščiai nerodo didelio 
entuziazmo ir netiki oficialiam 
pranešimui. Anglų laikraščiai atvi- 
rai rašo, kad Ryme nepavyko su- 
derinti nuomonių, Oo ypač dėl 
ginklavimosi. Italai aiškiai pasakė, 
kad, jei Anglija, kaipo pasaulinė 
imperja, gali statytis, kiek tik nori 
visokiausių karo laivų, tai nieks 
neturi teisės uždrausti tą pat da- 
ryti Vokietijai ir Italijai. O juo la- 
biau, kad skubiai ginkluojasi So- 
vietų Rusija. 

Taip pat nesusitarta ir dėl Is- 
panijos naminio karo, nes italai ir 
šiuo klausimu prisipažino, kad ne- 
kantriai laukia sukilėlių laimėjimo. 

Iš to anglų spauda daro išva- 
dą, kad Italija visokiais būdais 
stengis apsupti Prancūziją. 


Przesyłka opłacona rvczaitem 


Šiame numeryje 


Sensacingos žinios apie Klai- 

pėdą ir Dancigą. Naujas Lie- 
tuvos pasiuntinys Rygoje. Čem- 
berlenui ir Flalifaksui Ryme ne- 
pasisekė. Vokietijoje surašinėja- 
mi ukrainai ir gudai. 

Dar apie Lietuvių Mokslo Drau- 
giją. Sis tas iš Klaipėdos. 


Pakeitimai Lietuvos 
diplomatų tarpe 


Paskutiniu metu Lietuvos dip- 
lomatų tarpe yra padaryta kai ku- 
rių pakeitimų. 

Ligšiolinis Lietuvos užsienių 
reikalų viceministras K. Bizauskas 
paskirtas Lietuvos pasiuntiniu Ry- 
goje, kur netrukus išvyksiąs ir pra- 
dėsiąs eiti savo pareigas. Kur bus 
paskirtas ligšiolinis Lietuvos pa- 
siuntinys Rygoje min. J. Savickis, 
tuo tarpu dar nežinia. Anksčiau 
buvo pasirodžiusių žinių, kad min. 
J. Savickis būsiąs paskirtas Lietu- 
vos pasiuntiniu Maskvoje. 

Lietuvos pasiuntinys Ryme min. 
V. Čarneckis esąs paskirtas Lietu- 
vos užsienių reikalų viceministru 
ir netrukus sugrįšiąs į Kauną. liga- 
metis Lietuvos užsienių reikalų 
ministras St. Lozoraitis būsiąs pa- 
skirtas Lietuvos pasiuntiniu Ryme. 


Didžiosios ir Mažosios 
Lietuvos susiartinimo šventė 


Sausio 15 suėjo 16 metų, kai 
Mažoji Lietuva, t. y. Klaipėdos 
kraštas yra prisijungęs prie Di- 
džiosios Lietuvos. Toji diena iki 


„šiol kasmet buvo iškilmingai šven- 


čiama, Kaune, Klaipėdoje ir kituo- 
se Lietuvos miestuose būdavo ren- 
giami platesni paminėjimai, para- 
dai, koncertai ir kt. Šiemet, atsi- 
žvelgiant į pakitėjusias sąlygas, 
Klaipėdoje didelių iškilmių nebu- 
vo. Surengta vien siauresnio po- 
būdžio paminėjimai. 

Kaune, Vytauto Didžiojo Mu- 
ziejaus salėje tą dieną buvo su- 
rengtas aktas. Jo programoje bu- 
vo Klaipėdos aistovo įžanginė kal- 
ba, Sidzikausko paskaita ir meni- 
nė dalis, kurią atliko deklamato- 
riai ir muzikos orkestras. Įškilmės 
buvo transliuojamos per radiją. 
Taip pat buvo transliuojama ir 
Klaipėdoje skaityta tai dienai pri- 
taikinta paskaita. 
DDD o 

Nuvažiavo be nieko ir grižo tuščiomis 


Kaip ir reikėjo laukti, Anglijos 
su savo 


premjeras Cemberlenas 
draugu Halifaksu Ryme nieko ne- 


Apie tai dabar plačiai rašo vi- 
sos Europos laikraščiai, kurie ta 
proga pažymi, kad Cemberlenas 
negalėjęs pritarti nė vienam Mu- 
solinio reikalavimui. Ko Italijos dik- 
tatorius reikalavo-—-oficialiai nepra- 
nešama. Spėjama tiktai, kad Mu- 
solinis labai norėjo, kad galutinai 
būtų pripažintos Ispanijos sukilė- 
liams kariaujančios 
pareiškė 
Prancūzijos. 


pusės teisės, 
taip pat norą gauti dalj 


Aišku, kad tokiems 


reikalavimams Čemberlenas nega- 
lėjo pritarti. 

O kai to nepadarė, tai italai netgi 
nepasirūpino, kad anglų premjeras 
su savo kolega nenuobodžiautų 
Ryme ir lyg tyčia vieną dieną 
Musolini išvyko į kalnus, o mini- 
stras Ciano lošė golfą. Pažymėti- 
na, kad ir anglų ir prancūzų spau- 
da atrodo patenkinta Cemberleno 
nepasisekimu ir iš to daro išvadą, 
kad daugiau jokių Miunchenų ne- 
bus, o juo labiau prie to neprisi- 
leis -didžvalstybės. Anglijos mini- 
strai iš Rymo išvažiavo šio mėn. 
14 dieną ir pakeliui Paryžiuje ne- 
sustojo. 


Anglijos ministrai pas šv. Tėvą 


nas ir užsienių reikalų ministras 
Halifaksas sausio 13 d. apsilankė 
Vatikane ir gavo audienciją pas 
šv. Tėvą. Jųvizitas tvėrė apie pus- 
valandį. Pasikalbėjimo metu buvo 
paliesti katalikų reikalai Anglijoje 
ir jos kolonijose ir šventųjų vietų 


laimėjo ir su Musoliniu negalėjo 
susikalbėti. 


Vokiečiai susirūpino 


Neseniai lenkų spauda prane- 
šė, kad Vokietijoje pradėta sura- 
šinėti ukrainų ir gudų tautybių 
gyventojai. Surašant kreipiamas 
dėmesys į ukrainų ir gudų kariš- 
kus pasiruošimus, 

Maždaug tuo pačiu metu spau- 
doje pasirodė žinių, kad šio mėn. 
1 dieną Berlyne buvo suorgani- 


ukrainiais ir gudais 


zuotas gudų 
komisariatas. 


reikalams tvarkyti 


Kartu pranešame, kad kiek anks- 
čiau toks pats komisariatas buvo 
įsteigtas ir ukrainų reikalams. 


Tačiau nepaduodami ukrainų ir 
gudų gyventojų surašinėjimo Vo- 
kietijoje daviniai. 


Buvo aptarta katalikų padėtis 


Anglijos premjeras Čemberle-! klausimas 


Palestinoje. Mat, šiuo 
metu nemaža katalikų yra pačioje 
Anglijoje, bet jie dar neturi lygių 
teisių su anglikonų tikėjimo gy- 
ventojais. Taip pat nemaža kata- 
likų atsirado ir Anglijos kolonijo- 
se ir jų reikalai laukia patenkini- 
mo. Sventųjų vietų likimas Pales- 
tinoje, kur dabar šėlsta teroras, 
nemažai rūpi šv. Tėvui. Po pasi- 
kalbėjimo ir pasimatymo su kar- 
dinolu Pačeli abudu Anglijos mi- 
nistrai pareiškė pasitenkinimą 
dėl apsilankymo išvadų. 

Šv. Tėvas abudu ministru 
apdovanojo aukso medaliais su 
dviejų anglų kankinių atvaizdais, 
pereitais metais paskelbtais šven- 
taisiais. 

bietuvos pasiuntinys dras J. Šaulys Varšuvoje 


Šio mėn. 11 dieną d-ras Jur- 
gis Šaulys, nepaprastasis Lietuvos 
Respublikos pasiuntinys ir jgalio- 
tas ministras Lenkijai, kaip žinia, 
įteikė Ponui Valstybės Prezidentui 
I. Moscickiui skiriamuosius raštus, 
Ministrą lydėjo diplomatinio pro- 
tokolo direktorius A. Lubienskis, 
pasiuntinybės tarėjas Trimakas, 
pirmasis sekretorius Andrašiūnas, 
sekretorius Kairiūkštis, karo ataše 
Valušis ir . Valstybės Prezidento 
adjutantas Krinskis. Per raštų pri- 
ėmimą buvo užsienių reikalų mi- 
nistras Bekas, civilinės kanceliari- 
jos direktoriaus pavaduotojas gen. 
Schally, protokolo direktoriaus pa- 
vaduotojas Morstin ir Prezidento 
civilinių ir karinių namų nariai. 


Ministerio Šaulio kalba 


Iteikęs skiriamuosius raštus, mi- 
nistras Šaulys tarp kita ko pasakė: 


„Pone Prezidente, turiu gar- 
bę įteikti Ponui Prezidentui ra- 
štą, kuriuo atšaukiamas mano 
pirmtakas p. K. Škirpa, ir raštą, 
kuriuo ponas Lietuvos Respub- 
likos Prezidentas Antanas Sme- 

"Utona skiria mane nepaprastu pa- 

“siuntiniu ir įgaliotu ministru prie 
Lenkijos Respublikos vyriausy- 
bės. Tad, esu apdovanotas ma- 
no vyriausybės pasitikėjimu, ski- 
riamas tęsti toliau mano pirm- 
tako  pradėtąjį darbą, kuriuo 
siekiama sutvarkyti savitarpio 
abiejų kraštų santykiai. 

Pradėdamas taip garbingą 
ir malonų man darbą, negalė- 
čiau nutylėti apie mūsų tautų 
praeitį, kuomet jas rišo ben- 
drieji saitai, ir apie pastangas, 
kurių nesigailima, kad tik būtų 
surastas kelias į abiejų valsty- 
bių taikų sugyvenimą. 

Prisižiūrėdamas ligšioliniam 
darbui, mūsų santykių sunorma- 
vimo srityje, turiu pripažinti su 
pasitenkinimu, kad abi šalys 
daug kartų įrodė savo gerą va- 
lig. Noriu tikėti, kad tos geros 
valios ateityje nepritruks ir kad 
visas pastangas padėsiu gerų 
santykių pagerinimui ir pašali- 
nimui visa, kas galėtų tiems 
santykiams pakenkti arba juos 
sudrumsti. Kol čia eisiu Lietuvos 
pasiuntinio pareigas, dėsiu vi- 
sas pastangas, kad atnaujintieji 
santykiai sėkmingai tarptų ir kad 
jie būtų kaskart nuoširdesni, 

Tikiuos, kad mano darbas 
susilauks malonaus Tamstos, 
Pone Prezidente, pritarimo ir 

Lenkijos Respublikos vyriausy- 
bės veiklios paramos. 
Iteikdamas skiriamuosius raš- 
tus, laikau sau malonia pareiga 
perduoti Ekscelencijai Pono Lie- 
tuvos Respublikos Prezidento 
pasveikinimą ir linkėjimus, prie 
kurių drįstu pridėti ir savo lin- 
kėjimus laimės Ekscelencijai ir 
pasisekimo visai lenkų tautai“, 


Pono Valstybės Prezidento 
kalba 
| 


I šią kalbą Ponas Valstybės 
Prezidentas tarp kita taip atsakė: 


„Pone Ministeri, priimdamas 
iš Tamstos rankų raštą, kuriuo 
esi skiriamas prie Lenkijos vy- 
riausybės nepaprastu pasiunti- 
niu ir įgaliotu ministru, ir raštą, 
kuriuo atšaukiamas Tamstos už- 
sitarnavęs pirmtakas, trokštu 
pirmučiausia padėkoti Ponui Lie- 
tuvos Respublikos Prezidentui 
už tai, kad parinko į pasiunti- 
nius taip sumanų politiką, ku- 
ris pagarsėjo kaipo diplomatas 
ir kaipo darbuotojas atstatant 
ir organizuojant Lietuvos Vals- 
tybę. Prisiminus gražią abiejų 
mūsų tautų praeitį, kada jos 
ne kartą gyveno vienu gyveni- 
mu, pasidaro suprantama, ko- 
dėl Lenkija su meile ir pasiten- 
kinimu pasveikino Lietuvos vy- 
riausybės pastangas sukurti sa- 
vo valstybę. Tikslai, kuriuos 
Tamsta apibūdinai taip ryškiai 
savo kalboje, visiškai sutampa 
su tikslais, kurių siekia Lenki- 
jos vyriausybė, gerindama ge- 
ros kaimynystės santykius ir 
lenkų lietuvių bendradarbiavi- 
mą. Neabejoju, kad — kaip tei- 
singai Tamsta pasakei — atnau- 
jintieji santykiai tarps draugi- 
škumo ir pasitikėjimo linkme. 
Galėsi Tamsta ne kartą įsitikin- 
ti, kokie gilūs, draugiški ir nuo- 
širdūs yra lenkų visuomenės 
jausmai lietuvių tautai. Taip, 
kaip Tamsta, Pone Ministeri, ti- 
kiu, kad, einant užsibrėžtu keliu 
nuoširdaus draugiškimo, supra: 
timo ir savitarpio pagarbos nuo- 
taikoje, sugebėsime pagilinti san 
tykius, kurie jau yra užsimezgę 
tarp abiejų kaimyninių tautų. 


Dėkodamas už linkėjimus 
man, Lenkijai ir lenkų tautai, 
trokštu užtikrinti Tamstą, Pone 
Ministeri, kad, eidamas parei- 
gas, kurios Tamstai pavestos ir 
dėl kurių visiško pasisekimo aš 
nė valandėlei neabejoju, rasi vi- 


suomet mano ir Lenkijos vy- 
riausybės kuo palankiausią pa- 
galbą ir paramą“. 


Savo kalboje dr. Šaulys primi- 
nė ir tai, kad Lenkija ir lenkų vi- 
suomenės gyvenimas jam esą ne 
svetimi, bet žinomi, nes jis ne kar- 
tą buvo dar prieš Didįjį karą ap- 
silankęs Lenkijoje ir kad dar ir 
dabar turjs gerų draugų lenkų tar- 
pe. Podraug pažymėjo savo pa- 
lankų susidomėjimą lenkų kovoms 
už nepriklausomybę. 

Valstybės Prezidentas ta proga 
pastebėjo, kad tai taip pat paleną- 
vinsią ministrui eiti pavestas jam 
pareigas ir siekti užsibrėžtąjį tikslą. 

Po raštų įteikimo ministras dr. 
Šaulys nuvyko prie Nežinomojo 
Kareivio kapo ir padėjo vainiką. 


Naujoji Lietuvių 
Mokslo Draugija 


I. Netolimąją praeitį prisiminus 

Kol Lietuvos valstybė neturėjo 
santykių su Lenkija, vietinėje 
spaudoje tekdavo paskaityti nu- 
kreiptų prieš mus piktų straipsnių 
ir išgirsti grasančių, nepalankių 
kalbų. Tuomet dar gyvavusioms 
mūsų draugijoms būdavo vis pri- 
kaišiojama: esą jos neištikimos 
Lenkijai, dirbančios valstybės 
griaunamąjį darbą, turinčios pavo- 
jingų ryšių su Lietuva, kuri su 
Lenkija nepalaikanti jokių santykių. 

Kai kurie iš tų priekaištų buvo 
įrašyti mūsų draugijų mirties spren- 
dimuose, tuose raštuose ir rašte- 
liuose, kuriais buvo draugijoms 
atimama gyvenimo teisė. Tų mū 
sų tariamos neištikimybės „agen- 
tų“ ligi soties prisiskaitęs, žmogus 
susidarydavai įspūdį, kad mums 
lietuviams savo krašte galima bū- 
tų visai pakenčiamai gyventi ir 
veikti tuomet, kai tokiu ar kitokiu 
būdu Lietuva su Lenkija užmegz- 
tų diplomatinius santykius. 

Todėl visi buvo įsitikinę, kad, 
įsteigus abiejose valstybėse pa- 
siuntinybes, ką ką, o draugijas tai 
jau būtinai turėsime. Na, ir turime! 
Porai mėnesių praėjus, sueis san 
tykių metinės sukaktuvės, o drau- 
gijas kaip globojo, taip ir globoja 
kuratoriai. 

II. Pato pranešimas Ir steigimo 
sąlygos 

Tik vienos Liet. Mokslo Draugijos 

vietoje prieš Naujuosius Metus 

buvo leista steigti kita panaši 
draugija nauju pavadinimu. Šią ži- 
nią pirmiausia pranešė Pato 
agentūra, o vėliau į Vilniaus vai- 
vadiją buvo pakviesta keletas lie- 
tuvių inteligentų, kuriems tam tik- 
rų aukštų valdininkų buvo pareikš- 
ta, esą lietuviai galį steigti naują 
mokslo draugiją, tik dėl tam tik- 
rų sumetimų negalį naujos drau- 
gijos steigėjų tarpe įrašyti buvu- 
vusio Lietuvių Mokslo Draugijos 
pirmininko kun. d-ro A. Viskanto. 
Susirinko gausesnis Vilniaus vi- 
suomenės būrys, pasvarstė, kuo 
būsimoji 'nauja mokslo draugija 
bus geresnė už senąją, niekuo ne- 
kaltą, visiems mums šventą, dėl 
savo tradicijų labai brangią, ir pa- 
galiau vis dėlto nutarė nepaprastą 
leidimą priimti, kol dar nevėlu, 
kol duoda, o neima, 

Kilę buvo visokių abejojimų. 
Be kita ko, įtartinas atrodė neno- 
ras leisti pasirašyti naujosios drau- 
gijos steigėju visas piliečio ir 
mokslo kvalifikacijas turinčiam 
buv. mokslo Draugijos pirminin- 
kui. Kai kas spėliojo, kad šitoks 
įstatymais neparemtas reikalavi- 
mas bus bloga pradžia ir siūlė 
daryti tam tikrų žygių reikalavi- 
mui atšaukti. Susirinkimo išrinktoji 
komisija paruošė naujos draugijos 
įstatus, kuriuos pasirašė penkiolika 
visai padorių piliečių, nusiuntė sa- 
vo siuntinį Vaivadijai ir laukė paža- 
dėto teigiamo atsakymo. Tačiau 
šių metų sausio mėnesio pradžio- 
je vėl buvo pakviesta trejetas 
naujosios draugijos steigėjų ir 
jiems tos pačios aukštosios val- 
dininkijos išaiškinta, kad įstatuose 
esą visa eilė taisytinų mažmožių. 
Be to, dar buvo pareikšta, kad 
iš naujosios draugijos steigėjų 
tarpo turjs išsibraukti kun. K. Či- 
biras ir kun. K. Pukėnas. Jų vie- 
ton reikią įrašyti kitus du steigė- 
jus. Tuomet įstatai būsią patvir- 
tinti. Vadinasi, dabar jau trys Vil- 
niaus lietuviai negali būti naujo- 
sios draugijos steigėjais! 


II. Keisti reikalavimai 


Kažkodėl atsirado mūsų tarpe 
„išrinktųjų“ ir „pasmerktųjų“, nors 
tiek vieni, tiek antri turi visas pi- 
liečių teises, kol kas dar nėra nu- 
bausti ir iš visuomenės išskirti. 
Tad kaip gi atrodo tokie reikala 
vimai ir kaip jie suderinti su naują- 
ja lietuvių lenkų santykių raida? 
Iš vienos pusės visur ir visuomet 
mums pareiškiama, kad turime 
teisę dirbti tautinį darbą, iš kitos — 
aktingesnieji darbininkai baudžia 
mi paprastųjų piliečio teisių 
atėmimu: jie, pavyzdžiui, negali 
lygiomis su kitais dalyvauti nau- 
jąją draugiją steigiant. Kada 
teismas, bausdamas kurį nors pi- 
lietį, atima jam, sakysim, piliečio 


P. SVYRA 


3) 


BLAIVĖJĄ AKIRAČIAI 


Nuėjo. Atsisėdo po šakota egle 
prie daržinės. Prieš juos tamsoje 
švelniai vilnijo atolas, o už jo ty- 
liai pliuškeno upė. Aplinkui buvo 
tylu. Tik užpakalyj girdėjosi mu- 
zika ir rėkavimai vakaruškose. 
Šalimais eglėje ir riešučiuose įky- 
riai čirškė Žiogai. Danguje mirgė- 
jo nedaug žvaigždžių. Zinia, vėly- 
vo rugpiūčio naktis. Mėnesio dar 
nebuvo. Netekėjo. Ilgai jo laukti 
tačiau nereikėjo. Vos jie susėdo 
po egle, mėnuo išlindo iš už miš- 
ko ir vogčiomis pro medžių šakas 
ėmė žiūrėti, ką jie daro. 

— Tai matai, Onut... Jau no- 
rėjau tave vesti, bet nieko neišėjo, 
Reikia eiti kariuomenėn, — pus- 
garsiu kalbėjo jai Antanas. Ji gal- 
va rėmėsi jo peties. ZŽiūrėdama į 
viršų, klausės savo berno kalbos. 

— Antanai, grįši. Aš tavęs juk 
lauksiu. Lauksiu! — žadėjo ji. 

Jis nesakė nieko. Ji nekalbėjo 
Abu galvojo apie būsimą gyveni- 
mą, kuris prasidės, kai Antanas 
grįš iš kariuomenės. 


— Taip, — pradėjo ilgai gal- 
vojęs ir kažką svarstęs Antanas. — 
Bus gerai, Onut, — Pasilenkęs 
prie jos, kuždėjo toliau. — Dar 
geriau bus po kariuomenės. Aš 
per tuos aštuoniolika mėnesių, 
Onut, pasimokysiu, labiau pritirsiu 
ir tada imsimės iš gyvenimo daug 
daugiau, kaip paprastai... 


Onai darėsi smagu. Ji, tarytum, 
ko bijodama, glaudės prie Antano. 
Bet ji nieko nebijojo, nes sėdėjo 
prie Antano, su kuriuo po aštuo- 
niolikos mėnesių kurs naują gy- 
venimą... 

— O, Antanai, kad tie aštuo- 
niolika mėnesių būtų tau naudin- 
gi! Ko reikėtų daugiau! Zinai, An- 
tanai, man darosi baisu, kai pa- 
galvoju, kad tau bus sunku vie: 
nam ištverti kariuomenėje tarp 
svetimų. Ten nebus broliai arba 
draugai. Visi svetimi, nepažįstami. 
Bus naujas, kitokis gyvenimas, 
kuris tave mokys. O gyvenimas 
daug ko išmoko: irbloga ir gera... 
Ar tu suprasi tą gyvenimą ir ar 
išmoksi tai, kas gali būti naudin- 
ga ir tau pačiam ir man ir... vi- 
siemns?... 

— Džiaugiuos, Ona, 
mas tave taip kalbant, 
man labai sunku palikti namai, 
viena motina, tu... Bet ką turiu 
daryt? Ar tau nebus ilgu per tuos 
aštuoniolika mėnesių? 

— ligu? Ko?! Tik tu, Antanai, 
žiūrėk, kad veltui nelaukčiau ta- 
vęs... 
— Ona! Nejaugi manęs nepa- 
žįsti? — Nutvėrė jos rankas. — 
Tiek metų kai esame artimi ir 
dar netiki. Rasa krito. Tada jie pa- 
kilo eiti sodžiun atgal. Ten dar 
girdėjosi muzika, nors gaidžiai jau 
buvo kaikur atsiliepę. Antanas jau 


girdėda- 
Suprask, 


nebešoko. Spaudė rankas mer- 
goms, bernams, su kai kuriais jų 
pasibučiuodamas. Mergos šluostė- 
si ašaras, bernai taip pat drūtai 
nusiminė. 

Išėjęs iš pirkios, Antanas pasi- 
leido per daržus ir pakluones na- 
mo. Nustebo, radęs neužšautas 
duris ir mirgsinčią šviesą. Dar la- 
biau nustebo jėjęs vidun ir pama- 
tęs klūpančią motiną. Juk buvo 
jau vėlu, o ji dar nemiegojo... Mo- 
tina, nejudėdama, lyg be žado, 
klūpėjo. 

— Mama! — pratarė drebėda- 
mas sūnus. 

Motina sujudėjo. Persižegnojo. 
Priėjo prie jo ir sustojo. Žiūrėjo į 
akis. 

— Sūneli, — pravirko... Jos 
lūpos virpėjo, o akys žvelgė pro 
ašaras į sūnų Antaną, išeinantį 
kariuomenėn. 

Sūnus nuleido galvą. Jo akyse 
sužvilgo ašaros... Ir jis verkė. Gai- 
la jam pasidarė motinos, kuri vie- 
na jį augino ir mokė. 

— Mama! jei nesuskubau atsi- 
dėkoti už meilę, tai atsidėkosiu 
grįžęs. Mama, neverk... — bučiuo- 
damas rankas, maldavo sūnus. 

— Duok, Dievuliau, tau grįžti 
sveikam ir tokiam pačiam, kokis 
iš namų išeini... — vis dar ašaro- 
dama ištarė motina. 

Sūnus išėjo gulti. Ir motina, 
užgesinusi šviesą, atsigulė. Vėlai 
ji tą šventadienį gulė. Visuomet 
guldavo anksčiau; sūnus, grįžęs iš 
sodžiaus, belsdavosi prie durų. Ji 
jam atšaudavo duris ir įpratusi 
imdavo sūnų barti: 

teises, tai aiškiai nurodo ir lai- 
ką, kada tos teisės bus vėl su- 
grąžintos arba pareiškia, kad vi- 
sai nebus sugrąžintos. Nely- 
gu nusikaltimas. Kada mažumų 
veikėjams siaurėja piliečio teisės, tai 
laukiama politinių atamainų ir ato- 
slūgių, kurie paprastai visiems ne- 
privilegijuotiems teikia šiokių tokių 
lengvatų. Lietuvių lenkų santykiai, 
nors neabejotinai sudaro tarpusa- 
vio santykių atoslūgį, vis dėlto šio 
krašto lietuviui inteligentui anuo- 
met susiaurėjusių teisių nepraple- 
čia. Ir nematyti, kada kai kuriems 
mūsų inteligentams bus galima da- 
ryti tai, ko nedraudžia įstatymai. 

Priešingai, dabar tenka patirti, 
kad vienam kitam iš mūsų vis dar 
pareiškiama: Žinai, malonusis pone, 


nors ir nesi nubaustas, nors ir 
naudojiesi visais piliečio patogu- 
mais, bet vieno dalyko vis dėlto 
leisti negalime. Neleidžia mūsų 


prestižas, garbė, seni prisiminimai 
ir kita. 


iV. Mūsų garbė, abejojimai 
ir norai 


Hm... prisiminimai — pamanai 
sau. Juk visi turime prisiminimų 
ir dar kokių! Taip pat visi turime 
prestižą. Nepakankamai pagrįsti 
reikalavimai ir paskirų asmenų iš- 
skyrimas įžeidžia ir mūsų tokius 
pat jausmus. Jei nėra lygybės ir 
nuoširdumo, tai menka, matyti, ir 
toji meilė, kurios mums daug kas 
dabar nesigaili pareikšti. Antra 
vertus, keistas tas davimas, kada 
viena ranka duodama, o antra pri- 


laikoma. Tada kyla visai supran- 
tamų abejojimų, ar tai, kas duo- 
dama, tikrai, širdingai duodama, 


ir ėmėjai verste verčiami pagalvo- 
ti, kas geriau, savo garbė, presti- 
žas, ar naujosios draugijos steigė- 
jų kvestijonavimo toleravimas. Čia 
kyla visai rimtų abejojimų ar net 
įtarimų. Šiandie nepatinka trys 
steigėjai, rytoj nepatiks ketvirtas, 
poryt penktas ir t. t 

Tokioms aplinkybėms susida- 
rius, galima ilgainiui laukti, kad 
patys steigėjai ar draugijos savi- 
ninkai turės vis mažesnį balsą. 
Ar taip bus, niekas dabar, žinoma, 
negali pasakyti. Bet pats faktas 
abejojimų sukelia. Tai tokioje pa- 
dėtyje yra atsidūręs naujosios 
mokslo draugijos steigimo reika- 
las. Vilniaus lietuvių visuomenė 
turi gerų norų ir nori atgauti Mok- 
slo Draugijos turtus. Iš savo pu- 
sės todėl daro viską, kad lietuvių 
dvasios turtų savininkai būtų tik- 
rieji šeimininkai. Juk kuratoriai 
visiems jau įgriso, kaip gailus ri- 
dikas. Ir, rodos, jau vyriausias būtų 
laikas ne savo turtą atiduoti tam, 
kam jis priklauso. 

Akivara. 


— Valkiojies naktimis. 
silsėt nenori... 

Tačiau šiąnakt jau taip nebe- 
buvo. Ji sūnaus laukė. Suklupus 
prie stalo visą laiką meldėsi: pra- 
šė Aukščiausįjįj laiminti sūnaus 
žingsnius kariuomenėje. 

Nors vėlai tą šventadienį Ši- 
niekienė gulė, bet nemigo. Mie- 
gas visai neėmė. 

Seniai tokios naktys buvo Ši- 
niekienei. Tada, kai Antanas dar 
lopšyje gulėdamas naktimis budi- 
no ją nuvargusią iš gilaus miego. 
Dabar vėl dėl sūnaus nemiega. 
Jos jau sūnus nebudina klyksmu; 
neleidžia jai užmigti baisus sūnaus 
likimas, kuris plėšia nuvargusias 
jos akių blakstienas ir rodo save, 
Vėl nemigo naktys. Tik ne anos 
senos, bet naujos, nusiminimo ir 
be vilties, kad bus kada nors ge- 
riau. Ta naktis pradėjo Šiniekienei 
naujas naktis —naują, keistą, visai 
nelauktą gyvenimą. Tas gyvenimas 
netrumpesnis jai bus kaip aštuo- 
niolika mėnesių, atvirkščiai — 
ilgesnis. 


Ir pa- 


Ketvirtadienį Antanas atsisvei- 
kino su motina, Ona ir dar kartą 
su gausiai susirinkusiomis mergo- 
mis ir bernais. 

Važiuodamas ir jis nuliūdo, pa- 
likdamas seną motiną, kuri viena 
rytais kels, dienomis dirbs, vaka- 
rais guls; palikdamas -Oną, kuri 
šoks vakaruškose su kitais bernais, 
jį gal net pamiršusi... Jam pasida- 
rė gaila visų mergų, bernų so- 
džiaus, net sodo, kurį neužilgo už- 


dengs šukšdėdami 
geltoni obolių ir kriaušių lapai, pa- 


rudens giesmę 


gailo rudens, žiemos, pavasario ir 
vasaros vakarų, kurie skambės 
sodžiuje vakaruškų dainomis ir 
muzika, ir kurie uždengę rūkais 
upę, pievas, laukus, raistus — vi- 
są apylinkę, — užmigdys žemę. 


Todėl ir Antanas, išvažiavęs 
už sodžiaus, atsigrįžo atgal ir ėmė 
šluostytis ašaras... 

Sūnus išvažiavo. 

Motina liko namuose viena. 
Dirbo negalvodama apie darbo 
vaisių. Rankos tarytum, medinės 
graibstė be reikalo iš vienos vie- 
tos daiktus ir nešė kiton. Paskui 
iš tos vietos nešė vėl atgal seno- 
jon. Valgė nedaug. O jei sėsdavos 
prie stalo, tai nabagė kramtė ilgai 
nerydama, žiūrėdama išmirkusio- 
mis akimis kieman, tarsi, matyda- 
ma ten bevaikščiojantį sūnų. 


Kaimynės visaip kalbėjo ir kiek 
galėjo ją ramino. Šiniekienė ta- 
čiau nesitaisė, bet diena dienon, 
buvus stipri ir vikri prieš tai mo- 
teriškė, ėmė linkti ir silpti. Tokią 
ją padarė sūnaus likimas. Kad ne 
Ona, tai jos ir didesnė dalis bul- 
vių būtų žiemojusi dieguose. Bet 
ta prišokusi padėjo jai nukasti. 
Ona taip pat jautėsi lyg po ligos. 
Retai vaikščiojo vakaruškosna, o 
dar rečiau šoko. 

Ejo dienos, savaitės, mėnesiai, 
kaip autinio žydo arklys, rudens 
lietaus plakamas. 


(B. d.) 

Šis tas iš 


Šio mėn. 15 dieną suėjo lygiai 
16 metų, kai Klaipėda, nusikračiusi 
vokiečių jungo, iškovojo sau laisvę 
ir prisijungė prie Lietuvos. Per 
tuos 15 metų Klaipėda ir visas jos 
kraštas visose gyvenimo srityse 
padarė nepaprastai didelę pažan- 
gą, apie kurią Klaipėdos gyvento- 
jai anksčiau ir nesvajojo. Žemiau 
dedame straipsnio*) apie Klaipėdą 
įdomesnes vietas, iš kurių aiškiai 
matyti, kiek daug yra laimėjus — 
Klaipėda per paskutinius 16 metų 
ir kokią didelę reikšmę turi Klai- 
pėdos uostas Lietuvai. Red. 

„Klaipėdos uostas, jj prijungus 
prie Lietuvos,iš karto tapo importo 
uostu. 1925 —1923 metais importas 
labai padidėjo, bet eksportas su- 
mažėjo pusiau. | eksporto suma- 
žėjimą didžiausios įtakos turėjo 
miško medžiagos išvežimas, nes 
dėl Lietuvos —Lenkijos konflikto 
nėjo medžiai iš viršutinio Nemu- 
mo. O miško išvežimas prieškari- 
niais laikais sudarė žymiausią Klai- 
pėdos eksportą. Bet jau 1929— 
1933 metais uosto apyvarta prašo- 
ka prieškarinę normą su 109.000 
tonų, o 1934 metais net su 444.000 
tonų. 1935 m. importas jau buvo 
dvigubai didesnis, o eksportas vir- 
šijo prieškarinį vidutinį eksportą 
89.000 tonų. Eksportas 1935 m. 
per Klaipėdos uostą žymiai padi- 
dėjo todėl, kad labai sumažėjo iš- 
vežimas į Vokietiją ir tranzitu per 
Vokietiją. Šita rinka buvo užsida- 
riusi dėl politinio įtempimo. Taigi 
didžiausia dalis Lietuvos prekių 
ėjo per Klaipėdos uostą. 

1935 metai parodė, kad 1935 
metų uosto apyvartos padidėjimas 
nebuvo tik laikinio pobūdžio, nes 
tais metais taip pat žymiai padi- 
dėjo uosto apyvarta (165.000 tonų 
daugiau). Ir 1937 m. uosto apyvar- 
ta didėjo. 


Štai kokių prekių daugiausia 
dabar įvežama per Klaipėdos uostą 
(procentais): popiermalkė ir apvali 
miško medžiaga 38,339/5,, akmens 
anglių, koksų, briketų 28,17”, ben- 
zino, alyvos, dervos, asfalto 4,349/,, 
trąšų 3,929/,, kalkio akmenų 3,7 40/9, 
druskos 3,17/o, sieros masės 2,9 ?9/4, 
fosfato žaliavos 1,76'/o, silkių 1,219/4, 
cukraus 0,187/, ir įvairių kitų pre- 
kių 5,96 /4. 

Eksportuota j įvairias valsty- 
bes šitų priekių: miško ir miško 
išdirbinių 52,48?/,, žemės ūkio pro- 
duktų 43,149/,, sieros masės nuo- 
deguolių 2,87'/,, geležies laužo 
91°/ə ir kitų prekių 0,607/4. 

Prekių vertės atžvilgiu matoma 
taip pat didelė pažanga. 1333 m., 
kai buvo pasiektas aukščiausios 
importo ir eksporto sumos, buvo 
importuota už 17.160.000 litų, o eks- 
portuota už 70.272.000 litų; viso 


„ *) Straipsnis paimtas iš Rygos lietu- 
vių laikraščio „Lietuvių Balso“. 


Klaipėdos 


117.432.000 litų; 1934 m. jau įvež- 
ta per Klaipėdos uostą prekių 
130.375.470 litų, o išvežta už 
96.965.929 lt; viso 227.343.399 It.; 
1935 m. įvežta už 152.292.034 li- 
tų, išvežta už 155.752.203 litų, viso 
| 308.044.242 It. 


X 


Tikrai didelę pažangą Klaipė- 
dos uostas yra padaręs pokariniais 
laikais. Jis yra jau gerokai su- 
tvarkytas, ir nuolat tobulinams ir 
pritaikomas naujiems  reikalavi- 
mams. Prekių apyvarta žymiai pa- 
kilo, o paskutiniais laikais net pa- 
dvigubėjo. Tai įvyko tada, kai apy- 
varta kiekviename Europos uoste 
(išskyrus Gdynę) žymiai sumažėjo 
ir ligi šiol dar nepasiekė prieška- 
rinių normų. Vadinasi, Klaipėdos 
uostas, žiūrint iš ekonominės pu- 
sės, natūraliai priklauso prie Lie- 
tuvos ir kad senoji politinė pri- 
klausomybė jau daug šimtmečių 
reiškė jam merdėjimą ir bergždžią 
kovą su savo kaimyniniais uostais, 
kurie jį visokiais būdais stengėsi 
nusmelkti. 

Lygiai didelės reikšmės uostas 
turi pačiam Klaipėdos kraštui, o 
ypatingai Klaipėdos miestui. Aiš- 
ku, kad uoste įdėti milijonai dide- 
le dalimi teko miestui ir kraštui. 
Uostas duoda daugeliui tūkstančių 
darbininkams nuolatinį darbą. Kar- 
tu uostas skatina įsisteigti įvairiai 
pramonei. Darbininkų skaičius mie- 
ste siekė 1924 m. apie 6.009, o 
1937 m. pakilo ligi 9.900. Klaipė- 
dos miestas dar 1924 metais tu- 
rėjo 35.009 gyventojų, o 1937 me- 
tais jau buvo 50.090 gyventojų, ir 
dabar yra antras miestas Lietuvoje. 

Miestui augant kyla Klaipėdos 
krašto ir Vakarų Lietuvos žemės 
ūkis, rasdamas kasmet didesnę 
rinką savo gaminiams. 

Lietuvos valstybei turi labai di- 
delės svarbos Klaipėdos uostas, 
kaip išėjimas į jūrą. Uostas žymiai 
padidina valstybės ekonominį sa- 
varankiškumą. Uostas ypač turi di- 
delės reikšmės mažesnėms valsty- 
bėms. Neturėdama Klaipėdos uos- 
to, Lietuva būtų priversta pasirinkti 
kelią per kaimyninių valstybių uos- 
tus. Tokia priklausomybė valstybei 
yra labai nenaudinga. Kitos valsty- 
bės tokią priklausomybę išnaudotų 
savo tikslams, padidindamos uosto 
rinkliavą, geležinkelių tarifus arba 
pareikalautų ūkiškų kompensacijų 
(atlyginimų). 

Uostas sudaro sąlygas įsikurti 
savam tautiniam laivynui. Pradeda 
susikurti savas laivynas, kuris val 
stybės prekybos balanse vaidins 
žymų vaidmenį ir didins Lietuvos 
ūkišką nepriklausomybę. 

Lietuvos vyriausybė, įvertinda- 
ma uosto reikšmę, nesigaili pas- 
tangų ir lėšų uostui tvarkyti, padi- 
dinti ir tobulinti“. 


Prof. d-ras P. Jakubėnas 


Lietuvos evangelikų reformatų bažnyčios generalinis superintendentas 


Šio mėn. 17 dieną sueina 
40 metų, kai prof. d-ras P. Ja- 
kubėnas, baigęs Dorpato universi- 
tetą, tapo reformatų kunigu. Per 
visą tą ilgą laikotarpį jis nenuils- 
tamai darbavosi ne vien reforma- 
tų bažnyčios naudai, bet ir mūsų 
tautos atgimimo reikalui. 

D-ras Jakubėnas gimė 1872 m. 
balandžio mėn. 23 dieną Vaitkūnų 
kaime, Biržų apskrityje. Studiavo 
Dorpate ir Eilangene. 1899 m. pa- 
rašė disertaciją: „Husitismas Len- 
kijoj bei Lietuvoj“. 1900 m. pra- 
dėjo kunigauti didžiausioje Lietu- 
vos reformatų parapijoje Biržuo- 
se. 1901—1915 buvo Vilniaus re- 
formatų sinodo sekretoriumi nuo 
1903 m. Lietuvos reformatų baž- 


nyčios superintendentu ir nuo 
1950 m. jos generaliniu superin- 
tendentu. 


1908 m. d-ro Jakubėno pastan- 
gomis buvo įsteigta Biržuose pro- 
gimnazija. Pats, kaipo lietuvis, ne 
galėjo stovėti tos mokyklos prie- 
šakyje, tačiau buvo jos siela. Jam 
Pavyko išsirūpinti, kad buvo leista 
dėstyti joje lietuvių kalba, kaip 
neprivalomas dalykas, be atlygini- 
m> už darbą. Jakubėnas per visą 
Mokyklos gyvenimo laiką pats 
dėstė lietuvių kalbą ir taip suma- 


niai ir patraukliai, kad ne vien 
lietuviai, bet ir kitų tautybių mo- 
kiniai noriai lankė tas pamokas. 
Iš tos mokyklos išėjo daug susi- 
pratusių lietuvių. 

Spaudos draudimo metu, ne- 
paisydamas jokio pavojaus, platino 
lietuviškus raštus, steigdamas kuo- 
peles ir knygynėlius. Lietuvių spau- 
dai atgavus laisvę, prof. Jakubė- 
nas ėmėsi dar smarkiau platinti 
spausdintą žodį. Jau 1906 m. jis į 
išleido ūkininkams taip reikalingą 
knygą Biržų kalendorių, „Kaimy- 
nu“ pavadintą. Gyvai domėjosi ir 
dalyvavo visuose svarbiausiuose 
tautos darbuose: jis buvo vienas 
pirmojo 1905 m. Vilniaus seimo 
šaukėjas ir remėjas ir 1917 m. Lie- 
tuvių Seimo Petrapily delegatas. 

D-ras Jakubėnas 1915 m. karo 
vadovybės buvo ištremtas į Rusi- 
ją. Apsigyveno Petrapilyje. Darba- 
vosi lietuvių suorganizuotuose kur- 
suose ir centro komiteto švietimo 
sekcijoje, kaip jos narys ir lietu- 
viškos spaustuvės vedėjas. 1916 
m. buvo pakviestas profesoriauti į 
Dorpato universitetą, tačiau, neno- 
rėdamas skirtis su lietuvių kultū 
ros darbu Rusijoje, to pakvietimo 
nepriėmė. 1918 m. grįžo iš Rusijos 
Lietuvon ir ėmėsi organizuoti karo 


Klaipėdos uoste naujoviškais įrengimais iškraunami ir prikraunami laivai 

Gardino apskr. 


Marcinkonys. Netvirtino de- 
klaracijų. Šio valsčiaus lietuviai 
gyventojai, sužinoję iš „Aido“, kad 
reikia dėl vaikų  mokinimo įteikti 
deklaracijas, visi sukruto tai atlikti 
kuo greičiausiai. Išpildę deklaraci- 
jas, sausio 9 d. visi nuvyko val- 
sčiaus įstaigon patvirtinti parašų. 
Iš Marcinkonių sodžiaus buvo nu- 
vykę apie 50 tėvų. Taip pat buvo 
nuvažiavę Margionių,  Kapiniškių, 
Neravų, Musteikos, Dubinyko ir kitų 
sodžių vaikų tėvai. Nuvykę kreipėsi 
į Marcinkonių valsčiaus vaitą Jezu- 
kevičių, prašydami, kad pagal ati- 
tinkamą įstatymą patvirtintų dekla- 
racijose esamus jų parašus. Vals- 
čiaus vaitas Jezukevičius parašus 
tvirtinti atsisakė. Valsčiaus sekreto- 
rius Pšanovskis pareiškė, kad to 
kias deklaracijas turįs tvirtinti no- 
taras. Žmonės turėjo rankose „Ai- 
dą“ ir rodė, kad šiame laikraštyje 
ra minimas įstatymas, kur sako- 
ma, kad deklaracijose tėvų parašus 
tvirtina ne vien notarai, bet ir 
valsčių valdybos, Sekretorius į tai 
dėmesio nekreipė. Žmonės tokiu 
vaito ir sekretoriaus elgesiu buvo 
labai nepatenkinti. 


Kai kurie sodžiai nusiuntė Gar- 
dino apskrities mokyklų inspekto- 
riui netvirtintas dekleracijas, pažy- 
mėdami, kad valsčiaus valdyba jas 
tvirtinti atsisakė. 

Bajoras. 


metu nukentėjusią Lietuvos refor- 
matų bažnyčią. Kunigų trūkstant, 
jis vienas 1919 — 1922 m. turėjo 
aptarnauti net keturias dideles re- 
formatų parapijas. 


1925 m. prie Lietuvos Univer- 
siteto buvo įsteigtas evangelikų 
teologijos fakultetas. D ras Jaku- 
bėnas buvo pakviestas religijos ir 
bažnyčios istorijos profesoriumi ir 
1925 — 1937 m. buvo to fakulteto 
dekanu. 


Prof. Jakubėnas yra parašęs 
nemaža moksliškų darbų. Čia rei- 
kia paminėti jo istoriškąjį darbą 
apie Jonušą Radviląir „Bažnyčios 
istoriją“ (trys tomai); be to, reda- 
gavo giesmyną, katekizmą refor- 
matų vaikams, ir dabar dar reda- 
guoja populiarų dvisavaitinį laik- 
raštį „Sėjėją“. Prahos universiteto 
Huso evangelikų teologijos fakul- 
tetas 192/ m. suteikė d-rui Jaku- 
bėnui už jo nuopelnus teologijos 
mokslui teologijos daktaro laipsnį 
honoris causa. 


Šiuo laiku general. superint. 
prof. d-ras P. Jakubėnas dirba Kau- 
no reformatų parapijoje, ją orga- 
nizuoja ir daug prisideda prie re- 
formatų bažnyčios statymo Kaune. 


Daug nusipelnusį jubiliatą nuo- 
širdžiai sveikiname ir linkime jam 


dar ilgai ir sėkmingai darbuotis 
mūsų tautos ir savo bažnyčios 
naudai. ev. 


Švenčionių apskr. 


Mešonys. Melagėnų valsč. Su- 
sipratęs jaunimas. Trijuose Kara- 
iuose  Mešonių kaimo jaunimas 
surengė arbatėlę. Įvykusioje pernai 
arbatelėje buvo girtų, todėl šio kai- 
mo senesnieji sakė, kad šiemet nie- 
ko gero neįvyks. Tačiau pasirodė 
jų nuomonė klaidinga. Jaunimas jau 
iš anksto buvo sustatęs planą ir 
pasižadėjo surengti arbatėlę pavyz- 
dingai ir blaiviai. Taip ir įvyko. 
Vaikinai ir merginos V. ir D. Gir- 
dziušams vadovaujant, atliko visa 
su pasisekimu. Arbatėlės metu bu- 
vo dainuojamos  Mešonyse ir apy- 
linkėje dar negirdėtos lietuviškos 
liaudies dainelės, kurių išmokė atva- 
žiavęs gimnazistas, Visi buvo pa- 
tenkinti šių metų arbatėle.— Kitais 
metais pasiryžo surengti dar iškil- 
mingiau. 

— Šio kaimo vaikai lanko Berno- 
tuose nelietuvišką pradžios mokyk- 
lą. Jie visi yra lietuviai tačiau mo- 
kykloje lietuvių kalbos beveik visai 
nemokoma. Vaikų yra gana daug, 
todėl tėvai norėtų turėti savo so- 
džiuje lietuvišką mokyklą. 

— Praėjusiais metais gruodžio 16 
d. 24 valandą kilo gaisras. Praėjusį 
mėnesį čia buvo kilęs gaisras. Prie- 
žastis nežinoma, Sudėge: E. Gir 
dziušienės visi trobėsiai su javais, 
gyvuliais ir su visais daiktais. 

A. Girdziušo: svirnas su javais. 
Ir J. Kalmatavičiaus pirkia ir tvartai. 

Dabar nukentėję nežino kas ir 
bedaryti. Vita. 

Daugėliškis. Sekvestratoriai ir 
gripas. Po Kalėdų ir Naujų Metų 
švenčių Į Daugėliškio valsčių atvy 
ko trys sekvestratoriai, kurie renka 
nesumokėtus mokesčius. Niekam 
nedovanoja. Sekvestruoja visokį 
turtą. O rinkti yra ko. Daugėlio yra 
nesumokėtų mokesčių dar nuo 1930 
metų. 

Kur sekvestratoriai apsistoja, ten 
pilnas kiemas avių, kiaulių, karvių 
ir visokių padargų, nelyginant tur- 
guje. Kai kurie ūkininkai, iš pasku- 
tiniųjų sugraibstę pinigų, išperka sa- 
vo paskutines karves, o kiti taip ir 
palieka licitacijai. Ūkininkai neri- 
mastauja, ieško paskolų, išsiparda- 
vinėja, kad tik išvengtų „svečių“. 

Sausio 5 d. sekvestratorius bu- 
vo atsilankęs Smilginiškėje, kur už 
nesumokėtus mokesčius iš Jakse- 
bogienės paėmė paskutinę karvę ir 
paršelį. Jaksebogienė, ilgiau parau- 
dojusi, kitą dieną pasikorė. 

— Prie blogos pošventinės nuotai 
kos prisidėjo ir gripo liga, kuri pla- 
čiai siaučia Daugėliškio valsčiuje. 
Blogiausia, kad nėra vietoj gydytojo. 
Rajoninis gydytojas gyvena Ignali- 
noj ir turi didelį rajoną — Kaltinė- 
nus, Dūkštą, Daugėliškį — visų jis 
jokiu būdu negali aptarnauti To 
kioms sąlygoms esant, medicinos 
pagalba naudotis beveik neįmanoma. 

Daugėliškiui būtinai reikalingas 


atskiras gydytojas, kuris gal būtų 
žymiai sukalbamesnis ir prieina- 
mesnis. Nukentėjęs. 

Daugėliškis. Pramogos. Dau- 
gėliškio apylinkės lietuviškas jauni- 
mas ir inteligentai pasitiko Naujus 
Metus prie bendro stalo. Buvo pa- 
sakyta kalbų ir palinkėta giedres- 
nių dienų ateinančiais metais. Vi- 
sus pralinksmino „dzinguliukai“, per- 
sijoję per savo rėtį ne vieną iš at- 
silankiusių. 24 valandą sugiedota 
tautos himnas. Po bendros vaka- 
rienės padaryta nuotrauka, links- 
mai pašokta ir pažaista. 

Per Tris Karalius buvo užsimota 
surengti vaidinimą—„Kruvini Brili- 
jantai”. Buvo paduotas prašymas Baž- 
nytinio Komiteto vardu, bet negau- 
tas Švenčionių Storastijos leidimas. 

Trijų Karalių šventėje vietos 
Eucharistijos Karžygiams buvo su- 
ruošta eglutė. Karžygiai gražiai pa- 
giedojo kalėdinių giesmių, padekla- 
mavo eilių, pažaidė ir padainavo. 
Kalėdų senelis už tai jiems nepa- 
šykštėjo dovanų. Abi pramogos bu- 
vo vietos klebono globojamos. 

Svečias. 

Šikšniškė, Lentupio val. Švie- 
timo reikalai. Šio kaimo gyventojai 
beveik visi lietuviai. Vaikai lanko 
valdinę pradžios mokyklą Dzvilony- 
se, kurioje lietuvių kalbos visai ne- 
moko. Todėl šiemet kai kurie la- 
biau susipratę tėvai, nusisamdę mo- 
kytoją, pradėjo mokyti savo vaikus 
namie lietuviškai. Tas, žinoma, la- 
bai nepatiko  Dzvilonių mokytojai. 
Jinai pradėjo įvairiausiais būdais 
vaikus atkalbinėti. 

Tėvai buvo nusiuntę pas moky- 
toją kelis atstovus. Sie mokytojai 
pareiškė, kad jie yra lietuviai ir to- 
dėl savo vaikus mokys lietuvių kal- 
bos, ko jiems niekas negali už- 
drausti. Be to, sako, jeigu mokytoja 
turi kokių svarbesnių reikalų, tai 
tegul kalbasi ne su vaikais, "bet su 
tėvais. 

Po šito pasikalbėjimo mokytoja 
pripažino, kad taip bus geriausia, 
Tačiau, kai Į Dzvilonių mokyklą 
valsčius atsiuntė neturtingiems vai- 
kams 5 poras batų, tai, nors tėvai 
buvo pripažinę duoti 1 porą batų 
Elenai Vilkečiūtei iš Šikšniškės, bet 
mokytoja nedavė, nes ji mokosi dar 
ir namie. Tokiu mokytojos elgesiu 
tėvai yra nepatenkinti. Kas-pa. 


Viln.-Trakų apskr. 


Miciūnai, Gervėčių valsč. Su- 
stiprėjęs sodžius. Miciūnų kaimas 
Gervėčių valsčiuje yra žinomas 
kaip viens iš tvirtesnių  ekonomiš- 
kai. Cia anksčiau už kitus žmonės 
išsiskirstė į vienkiemius; čia ne- 
daug rasi ūkininkų, kuris neturėtų 
spiruoklinių akėčių (drapoko), akse- 
linės (siečkornios). Čia karvė duó- 
danti 6—8 litrus vieno laikoma ne- 
tinkama, o laikomos tik tokios, ku- 
rios duoda po 12, 15 ir net dar 
daugiau litrų pieno. Karvių pienin- 
gumui pakelti daug padėjo Gervė- 
čių pieninė, kuri ūkininkams kas 
mėnesį išmoka nemažas pinigų su- 
mas. 

Sustiprėję ūkiškai, miciūniečiai 
stengiasi ir savo vaikus leisti į 
mokslus. Pav., dabartiniu metu iš 
Miciūnų kaimo mokosi 16 asmenų; 
jų tarpe yra: 3 studentai, 4 gimna- 
zistai ir 9 amatininkai (7 mokosi 
Vilniuje, 2 provincijoje).  Algim. 


KRONIKA 


Pirmininko K. Stašio byla 
Apeliacijos Teisme 


Kaip atmename, 1937 m. lap- 
kričio mėnesį Vilniaus Apygardos 
Teisme buvo nagrinėta plačiai iš- 
garsinta buv. Tautinio Vilniaus 
Lietuvių Komiteto pirmininko Kon- 
stantino Stašio byla, kurioje jis 
buvo kaltinamas už tariamą prieš- 
valstybinį veikimą ir už tarpinin- 
kavimą persiunčiant iš Lietuvos 
valstybės kai kuriems šio krašto 
gyventojams pinigus. Ta byla už- 
baigta pirm. K. Stašio nubaudimu 
už devizinius nusikaltimus viene- 
rių metų kalėjimu ir 10.000 auks. 
piniginės baudos. Po to už atski- 
rai sumokėtą 10.C00 auks. kauci- 
ją jis buvo išleistas iš kalėjimo, 
kuriame iki teismo buvo laikytas 
4 mėnesius. 

Dėl Apygardos Teismo spren- 
dimo apeliavo nuteistasis ir pro- 
kuroras. Dabar tenka sužinoti, kad 
Vilniaus Apeliacijos Teismas pirm. 
K. Stašio bylą nagrinės šių metų 
kovo 3 d. Teismas svarstys tik 
pirm. K. Stašio apeliaciją, nes yra 
pranešta, kad prokuroras savo 
apeliaciją esąs atsiėmęs. 


Pasitraukia trijų draugijų 
kuratorius 


Mūsų visuomenė jau žino, kad 
plačiai pagarsėjęs adv. Vilianovskis 
iki šiol buvo kuratorius trijų už- 
darytų lietuvių draugijų: Vilniaus 
Lietuvių Mokslo Draugijos, Vilniaus 
„Ryto“ D-jos ir Svenčionių „Ryto“ 
D jos. 

Dabar tenka patirti, kad adv. 
Vilianoskis iš kuratoriaus pareigų 
jau pasitraukia. Kas bus paskirtas 
nauju uždarytų lietuviškų daugijų 
kuratoriumi, netrukus paaiškės. 


Sveikinimo telegramą mes 
gavome 


Amerikos lietuvių dienraštis 
„Vienybė“ gruodžio 24 dieną įsi- 
dėjo tokią žinią: 

„Nepriėmė lietuvių kalba svei- 
kinimo vilniečiams sportininkams. 
Amerikos Lietuvių Sporto Komite- 
tas Chicagoje gruodžio 21 d. pa 
siuntė Vilniaus lietuviams sporti- 
ninkams šitokią telegramą Vilniaus 
„Aido“ redakcijos vardu: „Linksmų 
Kalėdų švenčių, laimės ir pasise- 
kimo Naujiems Metams linkime 
mūsų užjūriniams draugams“. Tą 
pačią dieną po pietų Telegrafo 
agentūra specialiu kabeliu pranešė 
šitokio turinio pranešimą: „Jūsų 
sveikinimas adresuotas „Aido“ re- 
dakcijai Dąbrowskiego 5—1, Wil- 
no (Poland) lietuvių kalba neįlei- 
džiamas į Lenkiją. Galima tik len- 
kų ar anglų kalbomis. Praneškit, 
kuria kalba, greitai“. 

Iš tikrųjų „Aido“ redakcija tuos 
sveikinimus gavo anglų kalba. 


Pobūvis Lietuvių Studentų 
Sąjungoje 


Šio mėn. 14 dieną Lietuvių 
Studentų Sąjunga ir Romuvos Klū- 
bas surengė savo nariams ir kvies- 
tiems svečiams pobūvj, kuriame 
dalyvavo ir sugrižęs iš Kauno Vil- 
niaus | etuvių „Varpo“ choras. 

Gausiai susirinkus svečiams, ku- 
rių tarpe buvo ir viešj Vilniuje Lie- 
tuvos prekybininkų atstovai: dir. 
Kripas ir dir. Vasiliauskas, trumpai 
prabilo Romuvos Klūbo pirminin- 
kas J. Maceika ir Lietuvių Stu- 
dentų Sąjungos valdybos narys 
stud. Maldžiūnas. Abu kalbėtojai 
nuoširdžiai sveikino „Varpo” chorą, 
kuris, komp. J. Siniaus vedamas, 
taip gražiai pasirodė Lietuvoje. 

Po to kalbėjo dar visa eilė vi- 
suomenės atstovų, iškeldami „Var- 
po“ choro nuopelnus populiarinant 
lietuviškas dainas. Ta proga susi- 
rinkusieji pobūvio dalyviai sukėlė 
karštų ovacijų ilgamečiui Vilniaus 
lietuvių chorų dirigentui p. A. Kru- 
tuliui, kuris per kelioliką metų at- 
sidėjęs organizavo chorus, kurie 
labai daug padarė, populiarindami 
lietuvių dainas. 


————————— e e o aaa 


Kalbėtojai ne tik sveikino „Var- 
po“ chorą, bet podraug iškėlė 
svarbių minčių apie gimtosios kal- 
bos ir liaudies dainų branginimą 
ir puoselėjimą. 

Už visus sveikinimus padėkojo 
choro dirigentas J. Sinius. 

Po to choras padainavo kelias 
dainas. 


Buvo lietuvių blaivininkų 
susirinkimas 


Sausio 15 dieną šv. Mikalojaus 
salėje įvyko Vilniaus Lietuvių Ka- 
talikų Blaivybės Draugijos narių 
eilinis susirinkimas. Jame buvo 
skaitomos dvi paskaitos: V. Mar- 
tinkėno tema „Girtuoklių tipai mū- 
sų literatūroje“ ir kun. K. Cibiro— 
„Blaivininko reikalingi būdo priva- 
lumai“. Pirmoje paskaitoje buvo 
parinkta iš mūsų literatūros visa 
eilė ryškesnių pavyzdžių, kaip 
žmonės girtuokliauna ir kokių iš 
to susilaukia liūdnų, tragingų vai 
sių. Prelegentas ragino arčiau su- 
sipažinti su lietuvių literatūra, o 
ypač su ta, kuri gyvenimo pavyz- 
džiais pamoko, kad reikėtų vengti 
žalingo ir daugeliu atžvilgių kenk: 
smingo girtuokliavimo. Antroje pa- 
skaitoje iškelta mintis, kokiais bū- 
do privalumais turėtų pasižymėti 
blaivininkai, kad jie būtų geri blai- 
vybės idėjos skleidėjai. Kun. K. 
Čibiras šią mintį užakcentavo su 
visu rimtumu, pažymėdamas, kad 
žmonės turėtų negerti alkoholinių 
geralų ne vien todėl, kad jų gėri- 
mas tuština kišenes, žemina tų 
asmenų garbę ir silpnina jų svei- 
katą, bet ir todėl, kad įsigalėjęs 
girtavimas labai kenkia ir bendriems 
mūsų visuomenės ir tautos reika- 
lams. 


Buv. skaityklos vedėjos 
byla Lydoje 


Šio mėn. 18 dieną Vilniaus 
Apygardos Teismas Lydoje svars- 
tys buvusios Stanišių kaime (Ve- 
renavo vals.) lietuviškos skaityk- 
los vedėjos Agotos Mackevičiū- 
tės Utkevičienės byla, kuri jau du 
kartus buvo atidėta. 


Iš gudų gyvenimo 


Gudų jaunimo laikraštis „Šlach 
Moladzi“ praneša, kad, išsiuntus 
iš Vilniaus kun. A, Stankevičių, 
dabar nėra kam laikyti gudams 
pamaldų, kurios būna kas šventa- 
dienis šv. Mikalojaus bažnyčioje. 
To laikraščio pranešimu, kol kas 
gudams mišias atlaiko kun. V. Taš- 
kūnas. 


Mažai kas domisi miesto 


biudžetu 


Vilniaus miesto taryba paruošė 
1939—40 metams biudžetą, kuriuo 
pajamos ir išlaidos kartu sudaro 
apie 7 milijonus auksinų. 


Biudžeto projektas buvo viešai 
iškabintas miesto tarybos posėdžių 
salėje, bet tuo klausimu mažai kas 
miesto gyventojų domėjosi. 


300.000 auksinų statybai 


Lenkų spaudos pranešimu, šiais 
metais Krašto Ūkio bankas jau 
paskirstė statybos reikalams kre- 
ditus. 


Vilniaus miestas statybai ir na- 
mų pataisymui iš to banko gaus 
300 tūkstančių auksinų. 


Šia proga tenka pažymėti, kad 
pernai pastatytieji ligonių kasos 
namai Vilniuje atsėjo apie pusant- 
ro milijono auksinų. 


Lenkų žurnalistų metinis 
susirinkimas 


Vilniaus lenkų žurnalistai yra 
sisiorganizavę į atskirą sindikatą, 
kurio vadovybė rūpinasi sindikato 
narių profesiniais ir medžiaginiais 
reikalais. Sausio 15 d. Vilniuje 
įvyko to žurnalistų sindikato narių 
metinis susirinkimas. Padaryta 
veikimo apyskaita ir išrinkta nau- 


Wydawca-Leidėjas Liudvikas Cicėnas. 

Paskutiniu metu kiek gyvesnės 
kautynės prasidėjo į rytus nuo 
Kantono ir į pietus nuo Hankau. 
Kiniečiai praneša, kad jiems šiose 
kautynėse pasisekė išblaškyti ga- 
na stiprūs japonų kariuomenės 
būriai. 

Visoje Kinijoje be paliovos vei- 
kia kinų partizanai. Jie randa pri- 
tarimo ir paramos pas ramius Ki- 
nijos gyventojus. 

Kalbos apie taiką jau nutilo. 
Daug kinų generolų pranešė Cang- 
kaišekui apie savo pasiryžimą jo 
neapleisti ir kariauti ligi pergalės. 


KAKAS ISPANIJOJE 


Dideli mūšiai Katalonijoje eina 
jau ketvirta savaitė. Jie nepapras- 
tai kruvini ir praryja nemaža 
aukų iš abiejų kariaujančių pusių. 
Frontą prie Segre ir Ebro upių 
Katalonijoje vyriausybininkai gerai 
sustiprino; tam jie turėjo pakan- 
kamai laiko. Kada gen. Franko 
pradėjo puolimą, jo kariuomenė 
sutiko atkaklų pasipriešinimą. Kai 
kurias pozicijas nacionalistams 
prisėjo imti kelis kartus. 

Vyriausybininkų pasipriešini- 
mas, pagaliau, buvo palaužtas dve- 
jose vietose: šiaurėje ir pietuose. 
Pietuose nacionalistai sausio 13 d. 
užėmė Tortosą ir sausio 15 d. Ta- 
ragoną ir Reisą, tris didesnius 
miestus Katalonijos pietuose. Po 
šių miestų užėmimo Barcelonoje 
kilo panika. Vyriausybė rengiasi 
bėgti atgal į Valenciją laivais ir 
orlaiviais ir ten organizuoti pasi- 
priešinimą. Barcelonoje ketina pa- 
silikti tik premjeras Negrinas ir 
užsienių reikalų ministras Vajo. 
Jau dabar sumobilizuoti visi vy- 
rai, kurie tinka kariauti, ir visi 
ištekliai. 

iaurėje nacionalistai eina rytų 
kryptimi ir, matyt, stengiasi at- 
skirsti Kataloniją nuo Prancūzijos, 
iš kur plaukia visokiariopa parama 
vyriausybininkams. 

Mūšiai eina visame. fronte su 
Arės persvara naclonalistų nau- 

ai, 


joji valdyba. Pirmininku tapo vėl 
Val. Charkevičius. 

Būdinga, kad šis lenkų metinis 
žurnalistų sindikato susirinkimas 
nutarė priimti tokį pasiūlymą: visi 
sindikato nariai turi atlikti priešdu- 
jinius ir priešlėktuvinius kursus. 
Tai privaloma ir kandidatams. Ne- 
atlikę tų kursų negalės būti žurna- 
listų sindikato nariais. 


Naujas veikalas miesto 
teatre 


Šio mėn 14 dieną miesto teatre 
(Pohulankos gatvė) pradėta vaidin- 
ti originali to teatro artistės Va- 
lentinos Aleksandrovič parašyta 
drama „Jos sūnus“ (Jej syn). 

Dramoje nagrinėjamas klausi- 
mas, kas turi lemiamos reikšmės 
žmogaus būdui: paveldėjimas ar 
auklėjimas. 


Miesto valdyba neduos žy- 
dų mokykloms pašalpų 


Miesto valdyba (magistratas) 
galutinai atsisakė šelpti privatines 
Vilniaus žydų pradžios mokyklas, 
kurių mieste yra 11. 

Neigiamą tuo klausimu nusi- 
statymą miesto valdyba aiškina tuo, 
kad pašalpų neduoda ir visoms 
kitoms privatinėms pradžios mo- 
kykloms: lenkiškoms, lietuviškoms 
ir rusiškoms. 


Ištremtų iš Vokietijos žydų 
į Vilnių neleis 

Jau nuo seniau vietos spaudo- 
je buvo rašoma, kad iš daugelio 
ištremtųjų Vokietijos žydų dalis— 
3C0 žmonių apsigyvens Vilniuje. 

Dabar galutinai paaiškėjo, kad 
Vilniuje žydai nebus įleisti visų 
pirma todėl, kad Vilnius yra pri- 
skirtas prie pasienio juostos ir čia 
be tam tikro valdžios leidimo ne- 
galima apsigyventi. 

Jungtinių Amerikos Valstybių 
prezidentas Ruzveltas sausio 12 
dieną kongresui įteikė specialų 
raštą ginklavimosi klausimais. 

Tame rašte, tarp kitko, pabrė- 
žiama, kad dėl pasaulinės padėties 
įpulti į histeriją būtų didelė klaida. 
Lygiai taip pat būtų klaida many- 
ti, kad Jungtinės Valstybės nedels- 
damos turėtų paskirti milijardus 
kreditų kariucmenei ir karo laivy- 
nui. Tačiau dar didesnė klaida bū- 
tų primygtinai tvirtinti, kad Jung- 
tinėms Valstybėms nereikia sustip- 
rinti ginklavimosi. Per paskutiniuo- 
sius šešerius metus karinė techni- 
ka žymiai pažengė į priekį. Net 
jeigu nei jis pats, nei kongresas 
nemanytų, kad Jungtinėms Valsty- 


bėms kada nors tektų kariauti, vis 


dėlto, 
metais 


pasilieka tiesa, 
Jungtinėms 


kad 1917 
Valstybėms 


prireikė net pusantrų metų laiko 


pasirengti aktyviai dalyvauti ko- 
vose. 

Šiuo metu kaip tik reikia pa- 
sirengti spirtis nuo staigių puoli- 
mų, nes tik tuo būdu galima ap- 
saugoti svarbiuosius strateginius 
punktus. 

Nūdieniniai puolamieji ginklai 
toli siekia, taigi, reikia atitinkamo 
pasirengimo jiems atsispirti. Ruz- 
veltas raikalauja 525 milijonų do- 


Šių laikų atsiskyrėliai 


Dabar, kada visame pasaulyje 
sklinda gandai apie būsimą žiau- 
rų karą, kuris gali sunaikinti mi- 
lijonus ramių gyventojų, daugelis 
žmonių iš anksto 
nuo būsimo pavojaus pasislėpti. 
Pavyzdžiui, Amerikos turtuoliai va- 
žinėja laivais po vandenynus, ieš- 
ko vienišių salų, kurios stovi toli 
nuo laivų plaukiojimo kelių, ir to- 
kias salas mielai perka. Čia jie 
statosi namus, įsirengia slėptuves, 
maisto sandėlius ir mano, kad, ki- 
lus pavojui, galės tose salose pa- 
sislėpti nuo įvairių baisumų. Ypač 
daug tokių salelių jie nupirko Ra- 
miajame vandenyne ir Pietų Ame- 
rikos pakraščiuose. 


Bet atsiskyrėlių, pabėgusių iš 
kultūringo pasaulio, jau ir dabar 
yra. Ypač daug jų gyvena Graiki- 
jai priklausančiose mažose sale. 
lėse. Mat, į rytus nuo Graikijos 
jūroje yra šimtai mažų, negyve- 
namų salelių, kurių niekas nelan 
ko, kuriose galima pasislėpti nuo 
viso pasaulio policijos. Prie Dal- 
macijos vienoje salelėje gyvena 
vokietis Hartmanas, kuris čia atsi- 
dangino prieš 20 metų. Jis čia pa- 
sistatė trobelę, pasidarė daržą 
daržovėms auginti, gaudo žuvis. 
Du kartu per metus nuplaukia jis 
į krantą ir čia savo žuvį bei dar- 
žoves iškeičia į drabužius, avalinę, 
taboką, degtukus. ltaso saloje gyve- 
na prancūzas Durivieras, kuris Didž. 
karo metu dezertiravo iš prancūzų 
kariuomenės. Po karo jis bijojo 
grįžti į tėvynę dėl bausmės, o vė- 
liau apsiprato ir žada gyventi 
vienišas ligi mirties. Už keleto 
kilometrų Latakės saloje gyvena 
toks pat atsiskyrėlis prancūzas 
dailininkas Corainas. 

Vokietis Vagneris gyvena ma- 
žoje, uolotoje Cerbero saloje. Da- 
nas Karlas Eriksonas gyvena 
netoli jo kitoje salelėje. Dabar 
vienoje saloje gyvena pora austrų 
— Vyras ir žmona. Jie buvo ga- 
na turtingi, todėl saloje įsirengę 
mažytę elektros stotelę, pesistatę 
padorius namus, turi radiją ir 
didelę biblioteką (knygyną). 
Maisto jiems atveža graikų žvejai. 
Ši pora sakosi pabėgusi į salą 
tuojau po karo, nes negalėję pa- 
kęsti žmonių žiaurumo ir neteisy- 
bės. Adrijos jūroje, Lagoro saloje 
jau 16 metų gyvena anglas Can- 
nadis su žmona. Jie nieko ne- 
prileidžia ir visą salelę aptvėrė 
spygliuota viela. lvairiose jūrose 
atskirose salose gyvena daug pa- 
našių atsiskyrėlių. Daugiausia tai 
buvę jūrininkai, kurie, laivui nu- 


rūpinasi, kur 

lerių, iš kurių 210 milijonų dolerių 
turėtų būti sunaudota iki 1940 me- 
tu birželio mėnesio. Karo laivynui 
reikia 65 milijonų dolerių, o avia- 
cijai — 10 milijonų dolerių. Jung- 
tinių Valstybių oro laivyno organi- 
zacija turinti būti pertvarkyta. 

300 milijonų dolerių turi būti 
panaudota naujo tipo lėktuvams 
pastatydinti. Už minėtą sumą tu- 
rėtų būti nupirkta 3.C00 lėktuvų. 
Nors prezidentas tikisi, kad, pada- 
rant tokį stambų užsakymą, tam 
reikalui teksią išleisti mažiau. Esą 
galima, kad pavyksią įsigyti dar 
apie 3.000 papildomų lėktuvų, ku- 
rie bus paskirti specialiai ginti 
Aliaskai, Havajų saloms ir Pana- 
mos kanalo sričiai. Savo rašte Ruz- 
veltas reikalauja, kad kongre- 
sas nedelsdamas paskirtų 50 mi- 
lijonų dolerių, kurie galėtų būti 
užsakymams dabar 
nedirbančiuose Jungtinių Vals- 
tybių fabrikuose. 

Iš 65 milijonų dolerių kreditų 
karo laivynui 40 milijonų dolerių 
būsią panaudota karo laivyno ba- 
zėms abiejuose vandenynuose su- 
stiprinti. 21 milijonas dolerių turė- 
tų būti paskirtas hidroplanams įsi- 
gyti. Dešimt milijonų dolerių kas- 
met turėtų būti išleista parengti 
20.000 lakūnų. 


Įvairu-įdomu 


skendus, pateko į tas salas, 
apsiprato ir nepanorėjo grįžti 
žmonių bendruomenę, 


čia 
Į 


Žmonės, kurie turi po 2 širdis 


Cikagos priemiestyje, Amerikos 
Jungtinėse Valstybėse, neseniai 
buvo išaiškinta keista religinė sek- 
ta — širdies garbintojai, 


Širdies garbintojai tiki, kad 
kiekvieno gyvio širdis yra dieviš- 
kas padarinys, kad joje slepiasi 
siela. Ta siela apleidžianti sava 
būstinę ne tuomet, kai organizmas 
miršta ir širdis liaujasi plakti, bet 
tik tuomet, kai širdis sunysksta. 
Pagerbdami sielos būstinę, širdies 
garbintojai nuolat prie savęs ne- 
šioja kurio nors gyvio širdį. Ji ne- 
šiojama specialioje dėžutėje prie 
krūtinės. Religinių iškilmių metu 
altoriuje išstatoma širdis, kuriai 
nusilenkia, 


Suomijoje daug vilkų 


Suomijos šiaurėje, Laplandijo-- 
je, pastaruoju laiku dėl didelių 
šalčių pasirodė nepaprastai dide- 
lės vilkų gaujos, kurios pridaro 
gyventojams labai daug žalos. Tai 
yra stačiai didelė žmonių nelaimė. 
Vilkai rodosi dideliais būriais po 
20—40, kurie išpiauna, kas tik pa- 
kliūva. Išpiauna galvijus ir šunis. 
Vienam ūkininkui vilkai išpiovė 
daugiau nei septyniasdešimts el- 
nių. Pasitaiko nemaža nelaimių ir 
su žmonėmis. Iš šiaurės vilkai 
slenka į Suomijos pietus. 


Dar yra žmogėdrų 


Už keliasdešimt kilometrų nuo 
Hermansburgo, Australijoj, gyvena 
pusiau laukinė tautelė arantai. Mi- 
sijonieriai, bekrikštydami arantus, 
pramokė juos ir žemę dirbti; ta- 
čiau pas arantus dar tebėra užsi- 
likę keisti ir žiaurūs papročiai. 
Jie mano, kad, užmušus svetimos 
giminės žmogų ir išgėrus jo krau- 
ją „dievaičių garbei“, suteiks 
jų tautelei stiprybės ir sveikatos. 
Ir dar visai neseniai jie pasigavo 
vieną kitatautę moteriškę, nusi- 
tempė ją į savo urvą, nužudė ir 
išgėrė jos kraują. 

112 milijonų jūros kiaulaičių 
paaukota žmonijos labui 


Amerikonų profesorius Forke- 
pas surinko duomenis, kurie rodo, 
kad, pradedant 1918 metais, ligi 


šiol žmonijos labui paaukojo apie 
112 milijonų jūros kiaulaičių. Jos 
paskerstos per įvairiausius tyrimus 
ir medicinos bandymus. 


Užsienyje — 3 doleriai, 


Redaktor-Redaktorius Vincas Budrevičius. 


